
A 2020-AS IDEIGLENES NÉMET ÁFACSÖKKENTÉS ÁRSZÍNVONALRA GYAKOROLT HATÁSA

Kutatásomban empirikus módon vizsgálom a koronavírus járvány gazdasági hatásainak tompítása érdekében meghozott 2020-as német ideiglenes áfa-változás hatását a fogyasztói kosár három alkategóriájára: a nem energetikai ipari termékekre, a feldolgozott élelmiszerekre és a szolgáltatások egy részére. Az elemzést 2020 júliusára és 2021 januárjára fókuszálva végeztem el: előbbi esetében csökkentették, utóbbi esetében pedig visszaállították az eredeti áfa-kulcsokat. Makroszintű áradatokból becsülöm a négy- és tízszámjegyű termékkategóriák áfa-hatását, termékenként egyszerű regresszióval, alkategóriánként az egyéni hatások súlyozott átlagát számítva. Eredményként megmutatom, hogy az áfa-változtatásnak volt hatása az árszínvonalra, az áfa-hatások azonban termékszinten és alcsoportokon belül is többnyire eltérnek, illetve jellemzően nem szimmetrikusak a két vizsgált időpontban.



